**Nacionalni park Ujung Kulon** je najstariji nacionalni park u Indoneziji, smješten na jugozapadnom vrhu otoka Jave. Njegovo značenje leži prije svega u velikom bogatstvu različitim životinjskim vrstama, a posebno zbog vrlo ugroženih javanskih nosoroga i zadnjih nizinskih kišnih šuma na Javi. Pored toga, zaštićena je i morska fauna oko parka. Proglašen je Svjetskom baštinom UNESCO-a na sjednici komiteta UNESCO-a 1991. godine.

Geografija
----------

Nacionalni park je na jugozapadnom dijelu Jave i dio je okruga *Pandeglang*. Istročnim dijelom parka pruža se u smjeru sjever-jug brežuljkasti niz *Gunung Honje* s najvišom točkom od 620 m iznad mora. Na južnom kraju se u smjeru zapada pruža poluotok, pred kojim se na sjevernoj strani nalaze manji otoci kao Handeuleum, Peucang i Panaitan. Kopnena površina parka je 76.214 ha, a parku pripada još i 44.337 ha mora oko njega. Poluotok Ujung Kulon, po kojem je park dobio ime, pretežno je ravan s izuzetkom uzvisine Gunung Payung od 480 m na jugozapadu poluotoka. Otočna skupina oko Krakataua je oko 60 km sjeverno od poluotoka, i nalazi se u sundskom prolazu između Jave i Sumatre i obuhvaća 2.500 ha.

Klima je tropska s temperaturama između 25 i 30 °C, a vlaga zraka je 80-90%. Kišno razdoblje traje od listopada do ožujka a veliku količinu padalina (400 mm u prosincu i siječnju) prate i snažni zapadni vjetrovi. Vrijeme između srpnja i rujna je sušno, pa stoga i najpovoljnije za posjete.

Bioraznolikost
--------------

50% parka Ujung Kulon, uglavnom ispod planina Gunung Pyung i Honje, prekriva najveća nizinska kišna šuma na otoku Javi koja je nastala nakon posljednje erupcije vulkana Krakatau 1883. godine. Ona je jedno od dva obitavališta javanskog nosoroga s oko 50-60 jedinki; drugo je Nacionalni park Cat Tien u Vijetnamu u kojem ima tek 10 ili manje jedinki.

Pored njih u parku obitava 35 vrsta sisavaca: govedo banteng, srebrnskasti gibon, javanski lutung, makaki rakojed, leopard, javanski mišji jelen, i javanska rusa (*Rusa timorensis*); te 72 vrste reptila (kao što su Sundski gavijal i Morski krokodil) i vodozemaca, te 240 vrsta ptica.

* Krakatau 2008. god.Krakatau 2008. god.
* Otok PeucangOtok Peucang
* Plaža Ujung KulonaPlaža Ujung Kulona
* Ujung Kulon 1930-ihUjung Kulon 1930-ih
* Javanski tigar u parkuJavanski tigar u parku

Vanjske veze
------------

***Nacionalni park Ujung Kulon*** na Wikimedijinoj ostavi

* UNESCO Informacije o Ujung Kulon (engl.)
* Službene informacije i popis literature Arhivirano 1997-07-10 na Archive.is-u (engl.)
* Pobliže informacije (engl.)
* Brodolom na Ujung Kulonu (engl.)
* WikiSatellite slika

| * p
* r
* u
Svjetska baština u Indoneziji |
| --- |
|  | 
Hramski kompleks Borobudur • Nacionalni park Komodo • Kulturni krajolik pokrajine Bali: sustav subaka kao utjelovljenje Tri Hita Karana filozofije • Nacionalni park Lorentz • Hinduistički hram Prambanan • Paleontološka nalazišta Sangiran • Tropske kišne šume na Sumatri • Nacionalni park Ujung Kulon
 | Indonezijska zastava |
| **Nematerijalna svjetska baština Indonezije**
Kazalište lutaka Wayang • Tradicionalna proizvodnja indonezijskog bodeža Kris • Indonezijski Batik • Tradicionalna proizvodnja batika u školama Pekalongana
 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315130946
* LCCN: sh90002439

 |

1. ↑  „Indonezija, spomenici upisani na listu svjetske baštine". *UNESCO: Svjetska baština*. Pristupljeno 10. 1. 2024.